APSTIPRINĀTS
SIA «Jelgavas nekustamā īpašuma pārvalde» 
Iepirkumu komisijas 
2026. gada 21.jūlija sēdē,
protokols Nr. 1
Iepirkuma
“Transportlīdzekļu mazgāšana un tīrīšana” 
identifikācijas Nr. SIA “JNĪP” 2026/42
NOLIKUMS
1. Iepirkuma identifikācijas numurs, pasūtītājs un vispārīga informācija
1.1. Iepirkuma identifikācijas numurs: SIA “JNĪP” 2026/42
1.2. Pasūtītājs un kontaktinformācija 
	Pasūtītāja nosaukums
	SIA “Jelgavas nekustamā īpašuma pārvalde”

	Adrese
	Pulkveža Brieža ielā 26, Jelgavā, LV 3007, Latvija,

	Reģ. Nr.
	LV43603011548

	Darba laiks
	P. 8.00 -19.00; O., T., C. 8.00-17.00, Pk. 8.00-15.00 
pusdienas pārtraukums 12.00-13.00.
(pirmssvētku dienās vai pārceltajās darba dienās darba laiks var atšķirties no norādītā)

	Kontaktpersona (par iepirkumu, dokumentāciju)
	Kontaktpersona iepirkuma laikā sniedz tikai organizatoriska rakstura informāciju, pa e-pastu iepirkumi@jnip.lv


1.3. Iepirkuma veids :  Publisko iepirkumu likuma 9.panta iepirkums (mazie iepirkumi).
1.4. Iepirkumu veic ar SIA “Jelgavas nekustamā īpašuma pārvalde” valdes locekļa rīkojumu izveidota iepirkuma komisija (turpmāk – komisija).
2. Iepirkuma priekšmeta apraksts, CPV kodi, paredzamā līgumcena
2.1. Iepirkuma priekšmets: “Transportlīdzekļu mazgāšana un tīrīšana”, saskaņā ar iepirkuma dokumentācijas prasībām. 
2.2. Iepirkuma galvenais CPV kods: 50112300-6 (Automobiļu mazgāšanas un līdzīgi pakalpojumi).
2.3. Plānotā līgumcena: Līdz 41999 EUR bez PVN.
2.4. Iepirkuma priekšmets netiek dalīts daļās.
2.5. Pretendentam piedāvājums jāiesniedz par visu iepirkuma priekšmetu. Pretendents nedrīkst iesniegt piedāvājumu variantus.
3. Līguma darbības termiņš izpildes laiks un vieta:
3.1. Līguma darbības termiņš: 36 (trīsdesmit seši) mēneši no līguma noslēgšanas dienas.
3.2. Izpildes vieta: Jelgava, Latvija
4. Piedāvājuma iesniegšanas vieta, datums, laiks un kārtība
4.1. Pretendenti piedāvājumus var iesniegt līdz 2026.gada 17.augustam plkst. 10.00 tikai ELEKTRONISKI, izmantojot Valsts reģionālās attīstības aģentūras (turpmāk – aģentūra) pārziņā esošo elektroniskās iepirkumu sistēmas (turpmāk EIS) e-konkursu apakšsistēmu, pircēja profila adresē tīmekļvietnē https://www.eis.gov.lv/EKEIS/Supplier/Organizer/1481. 
4.2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām, tos neatver un nevērtē.
4.3. Komisija atver elektroniski iesniegtos piedāvājumus 2026.gada 17.augustā plkst. 10.00, izmantojot aģentūras mājaslapā pieejamos rīkus piedāvājumu elektroniskai saņemšanai.
4.4. Ja Pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām jāiesniedz komisijai elektroniskā atslēga ar paroli šifrētā dokumenta atvēršanai.
4.5. Iesniegto piedāvājumu pretendents var atsaukt un grozīt tikai līdz piedāvājumu iesniegšanas termiņa beigām.
4.6. Piedāvājuma dokumentiem jābūt latviešu valodā. Ārvalstu institūciju izdotie apliecinājumu dokumenti drīkst būt svešvalodā ar pievienotu tulkojumu latviešu valodā atbilstoši Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
4.7. Pretendents ir tiesīgs visu piedāvājumā iesniegto dokumentu atvasinājumu, un tulkojumu pareizību apliecināt ar vienu apliecinājumu. Ja pasūtītājam radīsies šaubas par iesniegtās dokumenta kopijas autentiskumu, tas pieprasīs, lai pretendents uzrāda dokumenta oriģinālu vai iesniedz apliecinātu dokumenta kopiju (Dokuments iesniedzams e-konkursu apakšsistēmas sadaļā “Citas prasības”).
5. [bookmark: _Toc319506849][bookmark: _Toc319939730]Iepirkuma nolikuma saņemšana un informācijas apmaiņas kārtība
5.1. Pasūtītājs nodrošina brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, tai skaitā atbildes uz ieinteresēto piegādātāju jautājumiem, grozījumi iepirkumu dokumentācijā, u.c., EIS e-konkursu apakšsistēmā https://www.eis.gov.lv/EKEIS/Supplier/Organizer/1481 pircēja profilā pie attiecīgā iepirkuma.
5.2. Informācijas apmaiņa:
5.2.1. komisija un ieinteresētais piegādātājs vai pretendents ar informāciju apmainās rakstiski latviešu valodā, nosūtot informāciju (jautājumu) pa pastu uz nolikuma 1.2.apakšpunktā norādīto adresi vai uz kontaktpersonas e-pastu, vai izmantojot EIS e-konkursu apakšsistēmu;
5.2.2. par jautājumu saņemšanas dienu tiek uzskatīts saņemšanas datums darba laikā, kas norādīts nolikuma 1.2.apakšpunktā. Ārpus darba laika iesniegtais jautājums tiek uzskatīts par saņemtu nākošajā darba dienā;
5.2.3. Ja piegādātājs ir laikus pieprasījis papildu informāciju par Iepirkuma dokumentos iekļautajām prasībām, Komisija to sniedz iespējami īsā laikā;
5.2.4. komisija atbildi ieinteresētajam piegādātājam nosūta elektroniski uz elektroniskā pasta adresi, no kuras ir saņemts jautājums, publicē EIS e-konkursa apakšsistēmā pircēja profilā pie attiecīgā iepirkuma;
5.2.5. Piegādātāja pienākums ir pastāvīgi sekot pircēja profilā publicētajai informācijai un ievērtēt to savā piedāvājumā;
5.2.6. Komisija nav atbildīga par to, ja kāds ieinteresētais piegādātājs nav iepazinies ar informāciju par iepirkumu, kurai ir nodrošināta brīva un tieša elektroniska pieeja EIS e-konkursu apakšsistēmā pircēja profilā.
6. Pretendentiem noteiktās prasības un iesniedzamie dokumenti (Dokumenti iesniedzami e-konkursu apakšsistēmas sadaļā “Izslēgšanas nosacījumi un atlases prasības”)
	Prasība:
	Iesniedzamais dokuments (vai arī komisija pārbauda publiski pieejamās vietnēs):

	6.1. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām (ja attiecīgās valsts normatīvie akti šādu reģistrāciju nosaka).
	6.1.1. Par reģistrācijas faktu Latvijas Republikas Uzņēmumu reģistrā, komisija pārliecināsies Uzņēmumu reģistra tīmekļvietnē www.ur.gov.lv. 
6.1.2. Par reģistrāciju kā saimnieciskās darbības veicējam, komisija pārliecināsies Valsts ieņēmumu dienesta tīmekļvietnē www.vid.gov.lv.
6.1.3. Ja pretendents ir reģistrēts ārvalstīs, jāiesniedz komercreģistra vai līdzvērtīgas komercdarbību reģistrējošas iestādes ārvalstīs (ja attiecīgās valsts normatīvie akti paredz šāda veida reģistrāciju) izdots dokuments par reģistrācijas faktu vai jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu). Minētais nosacījums attiecināms arī uz apakšuzņēmējiem, ko pretendents norāda savā piedāvājumā (atbilstoši nolikuma prasībām) un kam mītnes valsts ir ārvalstīs.

	6.2. Piedāvājuma dokumentus paraksta persona, kura likumiski pārstāv pretendentu, vai ir pilnvarota pārstāvēt pretendentu šajā iepirkumā.
	· personas tiesības pārstāvēt pretendentu komisija pārbauda publiski pieejamā interneta vietnē;
· dokuments, kas apliecina personas tiesības likumiski pārstāvēt pretendentu jāiesniedz gadījumā, ja šāda informācija nav pārbaudāma publiski pieejamās datu bāzēs;
· pilnvara par pretendenta pārstāvības tiesību piešķiršanu, ja piedāvājumu paraksta pretendenta pilnvarota persona.

	6.3. Ja pretendents ir piegādātāju apvienība, pretendenta piedāvājumam jāpievieno visu piegādātāju apvienības dalībnieku parakstīta vienošanās, norādot dalībnieku atbildību pret pasūtītāju iepirkuma līguma izpildei, katra personu apvienības dalībnieka iepirkuma līguma veicamo daļu procentos, un pārstāvības tiesības parakstīt un iesniegt piedāvājumu, 
	Piedāvājumā jāiesniedz visu piegādātāju apvienības dalībnieku parakstīta vienošanās atbilstoši prasībai.
Jāiesniedz apliecinājums, ja ar pretendentu, kas ir piegādātāju apvienība, tiks slēgts iepirkuma līgums, tas līdz iepirkuma līguma noslēgšanai pēc savas izvēles: izveidos pilnsabiedrību vai noslēgs sabiedrības līgumu.

	6.4. Prasības attiecībā uz pretendenta tehniskajām un profesionālajām spējām

	6.4.1. Pretendentam iepriekšējo 3 (trīs) gadu (2023., 2024. 2025. un 2026. līdz piedāvājuma iesniegšanas dienai vai īsākā periodā, ja Pretendents dibināts vēlāk, ir pieredze transportlīdzekļu mazgāšanas un tīrīšanas pakalpojumu sniegšanā vismaz 1 (viena) līguma izpildē. 
Līgumam uz piedāvājuma iesniegšanas dienu jābūt izpildītam atbilstoši normatīvo aktu prasībām un pienācīgi pabeigtam.

	Pretendents aizpilda un iesniedz nolikuma 2. pielikuma “Kvalifikācijas informācija” 1. punktā noteikto informāciju, pievienojot vismaz 1 (vienu) pozitīvu atsauksmi vai alternatīvu dokumentu kopijas, kas apliecina, ka pretendentam ir pieredze transportlīdzekļu mazgāšanas un tīrīšanas pakalpojumu sniegšanā un ka pakalpojumi ir sniegti kvalitatīvi, ievērojot normatīvo aktu prasības.

	6.5. Personas, uz kuras iespējām pretendents balstās, un apakšuzņēmēji:
6.5.1. Pretendents drīkst balstīties uz citu personu iespējām, neatkarīgi no savstarpējo attiecību tiesiskā rakstura: pretendents var balstīties uz citu personu tehniskajām un profesionālajām iespējām.
6.5.2. Pretendents drīkst nodot apakšuzņēmējam līguma daļas veikšanu, piesaistot iepirkuma līguma izpildē – piedāvājumā iesniedz informāciju par tiem apakšuzņēmējiem, kuriem nododamās līguma daļas vērtība ir vismaz 10 000 euro.
	6.5.3. Ja pretendents balstās uz citu personu iespējām, tas iesniedz informāciju atbilstoši nolikuma 2.pielikuma “Kvalifikācijas informācija” 2.1.apakšpunkta prasībām.

6.5.4. Pretendents savā piedāvājumā norāda  apakšuzņēmējus[footnoteRef:1], ko piesaistīs iepirkumā līguma izpildē, ja tiem nododamās līguma daļas vērtība ir vismaz 10 000 euro, iesniedzot informāciju atbilstoši nolikuma 2.pielikuma “Kvalifikācijas informācija” 2.2.apakšpunkta prasībām. [1:  Apakšuzņēmējs ir pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei (Publisko iepirkumu likuma 1.panta 1.punkts). Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Šā panta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā (Publisko iepirkumu likuma 63.panta trešā daļa)] 



	6.6. Pretendentu, kuram būtu piešķiramas iepirkuma līguma slēgšanas tiesības, pārbauda Starptautisko un Latvijas Republikas nacionālo sankciju likuma 11.1 panta pirmajā daļā minētajos gadījumos.
	6.6.1. Komisija pārbauda pretendentu publiski pieejamās  tīmekļvietnē: 
https://sankcijas.lursoft.lv/.
6.6.2. Attiecībā uz ārvalstī reģistrētu pretendentu ziņas par Sankciju likuma 11.¹ panta pirmajā daļā minētajām personām komisija iegūst vienā no šādiem veidiem:
1) pieprasot pretendentam iesniegt ārvalsts kompetentās institūcijas izziņu*, nosakot informācijas sniegšanas termiņu ne īsāku par 10 darbdienām pēc pieprasījuma izsniegšanas vai nosūtīšanas dienas (tai skaitā izziņā pieprasa norādīt ziņas par patieso labuma guvēju vai ziņas par to, ka patieso labuma guvēju noskaidrot nav iespējams);
2) patstāvīgi;
3) ja ārvalsts kompetentās institūcijas izziņa netiek izsniegta, to var aizstāt ar zvērestu vai, ja zvēresta došanu attiecīgās valsts normatīvie akti neparedz, – ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī.
*ja pretendentam izziņas ir pieejamas uz piedāvājuma iesniegšanas brīdi, tad tās var pievienot piedāvājumam



7. Pretendenta tehniskais piedāvājums (Dokumenti iesniedzami e-konkursu apakšsistēmas sadaļā “Tehniskā piedāvājuma prasības”) – jāsagatavo, ievērojot iepirkuma dokumentācijā noteiktās prasības, iesniedzot:
7.1. jāiesniedz nolikuma 3.pielikumu “Tehniskā specifikācija/Tehniskais piedāvājums”, ievērojot iepirkuma dokumentācijā noteiktās prasības.
8. Pretendenta finanšu piedāvājums
8.1. Finanšu piedāvājumu pretendents sagatavo un iesniedz atbilstoši nolikuma 1.pielikumam “Pieteikums – finanšu piedāvājums”. 
8.2. Finanšu piedāvājumu vērtēšanas laikā komisija pārbauda, vai finanšu piedāvājumā, nav aritmētisko kļūdu, vai nav saņemts nepamatoti lēts piedāvājums, kā arī izvērtē un salīdzina piedāvātās cenas. 
8.3. Ja piedāvājums ir nepamatoti lēts, komisija pieprasa skaidrojumu par piedāvāto cenu vai izmaksām, kā arī informāciju par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās. 
8.4. Ja tiek konstatētas aritmētiskas kļūdas, komisija tās labo, un par kļūdu labojumu un laboto piedāvājuma cenu paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.

9. Izvērtēšanas kritērijs saimnieciski visizdevīgākā piedāvājuma izvēlei: 
9.1. komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka ņemot vērā zemāko vērtējamo vienību cenu kopsummu (bez PVN).
9.2. Komisija izvēlas saimnieciski visizdevīgāko piedāvājumu, kas atbilst nolikuma un tā pielikumu prasībām, un nav atzīts par nepamatoti lētu;
9.3. Gadījumā, ja pirms tam, kad pieņems lēmumu par iepirkuma līguma slēgšanas tiesību piešķiršanu, komisija konstatēs, ka vismaz divu piedāvājumu cenas ir vienādas, tad izšķirošais piedāvājuma izvēles kritērijs ir: nejaušības princips, uzvarētāja noteikšanai tiks veikta izloze. Par izlozes norisi tiešsaistes videokonferences platformā “Zoom” (datumu un laiku), katrs izlozes dalībnieks (pretendents) tiks informēts, nosūtot tam elektroniski vēstuli ar uzaicinājuma saiti. Pretendentam ir tiesības, bet ne pienākums piedalīties izlozē. Ja Pretendents nepiedalīsies izlozē, tad viņam nav tiesības celt iebildumus par notikušās izlozes rezultātiem.
10. Lēmuma pieņemšana, paziņošana un līguma slēgšana
10.1. Komisija pieņem lēmumu piešķirt iepirkuma līguma slēgšanas tiesības pretendentam, kura piedāvājums atbilst visām nolikumā noteiktajām prasībām un nolikumā noteiktajam izvērtēšanas kritērijam saimnieciski visizdevīgākā piedāvājuma izvēlei.
10.2. Komisija jebkurā brīdī var pārtraukt vai izbeigt iepirkumu ievērojot Publisko iepirkumu likuma 9.panta prasības.
10.3. Pasūtītājs informē visus pretendentus par iepirkumā izraudzīto pretendentu 3 (trīs) darbdienu laikā pēc lēmuma pieņemšanas un pieņemto lēmumu publicē Elektronisko iepirkumu sistēmas tīmekļa vietnē pircēja profilā
10.4. Ja par uzvarētāju tiks atzīts pretendents, kurš ir piegādātāju apvienība, tad pretendents pirms iepirkuma līguma parakstīšanas, bet ne vēlāk kā 5 darbdienu laikā pēc pasūtītāja pieprasījuma, iesniedz pasūtītājam vienu no šādiem dokumentiem:
10.4.1. sabiedrības līguma oriģinālu vai kopiju (uzrādot oriģinālu);
10.4.2. dokumentus, kas apliecina pilnsabiedrības izveidošanu.
10.5. Pasūtītājs sagatavo līgumu atbilstoši iepirkumā uzvarējušā pretendenta piedāvājumam. 
10.6. Pretendentam iepirkuma līgums jāparaksta 3 darbdienu laikā no dienas, kad pasūtītājs ir uzaicinājis parakstīt iepirkuma līgumu. Uzaicinājums tiek nosūtīts pretendentam piedāvājumā norādītajai kontaktpersonai.

1.pielikums “Pieteikums – finanšu piedāvājums”.
[bookmark: _Hlk135125518]2.pielikums “Kvalifikācijas informācija”.
3.pielikums “Tehniskā specifikācija/Tehniskais piedāvājums”.
4.pielikums  “Līguma projekts”.

